# data[].attributes.headline
Γνωριμία – Παρουσιάσεις Σχολείων – Στόχοι Εκπαίδευσης

# data[].attributes.subject
Γνωριμία – Παρουσιάσεις Σχολείων – Στόχοι Εκπαίδευσης

# data[].attributes.body
Η πρώτη ημέρα του προγράμματος αποτέλεσε την αφετηρία για τη γνωριμία

μας με τους υπόλοιπους εκπαιδευτικούς και συμμετέχοντες από διάφορες

ευρωπαϊκές χώρες, όπως η Ιρλανδία, η Γερμανία, η Λιθουανία, η Ιταλία και η

Ρουμανία. Η ημέρα ξεκίνησε με δραστηριότητες ice-breaking και εισαγωγική παρουσίαση του προγράμματος από την υπεύθυνη εκπαιδεύτρια.

Μας παρουσιάστηκαν οι στόχοι μάθησης και το γενικό πλαίσιο του σεμιναρίου, ενώ δόθηκε ιδιαίτερη έμφαση στη δυνατότητα επιλογής πολιτιστικών δραστηριοτήτων για το Σάββατο.

Ακολούθησαν οι παρουσιάσεις των σχολείων που συμμετείχαν στο πρόγραμμα, μέσα από τις οποίες αναδείχθηκε η ποικιλομορφία των εκπαιδευτικών συστημάτων και των προσεγγίσεων ένταξης στις χώρες

προέλευσης. Το Σχολείο Δεύτερης Ευκαιρίας Μυτιλήνης παρουσίασε τη φιλοσοφία και τις δράσεις του, εντάσσοντας στο επίκεντρο την προσέγγιση ενηλίκων εκπαιδευομένων, όντας το μόνο σχολείο ενηλίκων στο συγκεκριμένο εκπαιδευτικό πρόγραμμα.

Για την υποστήριξη της διαρκούς επικοινωνίας μεταξύ των συμμετεχόντων καθ’ όλη τη διάρκεια του προγράμματος, δημιουργήθηκε ομάδα WhatsApp, ενώ συγκεντρώθηκε το εκπαιδευτικό υλικό σε ένα κοινό Google Document, προκειμένου να υπάρχει άμεση πρόσβαση σε πόρους, ασκήσεις και χρήσιμα

links.

# data[].attributes.headline
Στη συνέχεια επικεντρω

# data[].attributes.body
Στη συνέχεια επικεντρωθήκαμε στον καθορισμό επαγγελματικών στόχων μάθησης, με σύνδεση στις ατομικές ανάγκες και ενδιαφέροντα κάθε συμμετέχοντα. Η ενότητα έκλεισε με συζήτηση γύρω από ερωτήματα που

επιθυμούσαμε να διερευνήσουμε κατά τη διάρκεια του σεμιναρίου.

# data[].attributes.headline
Βασικές Αρχές της Συμπεριληπτικής Εκπαίδευσης – Θεμελιώδης έννοιες

# data[].attributes.subject
Βασικές Αρχές της Συμπεριληπτικής Εκπαίδευσης – Θεμελιώδης έννοιες

# data[].attributes.body
Η δεύτερη ημέρα ήταν αφιερωμένη στην εμβάθυνση των θεμελιωδών εννοιών

και αρχών της συμπεριληπτικής εκπαίδευσης. Μέσα από εισηγήσεις και

διαδραστικές συζητήσεις, αναλύθηκαν οι βασικοί πυλώνες που συγκροτούν

την έννοια της ένταξης στο σχολικό περιβάλλον, με έμφαση στις αξίες και τις

αρχές που τη στηρίζουν: σεβασμός στη διαφορετικότητα, ισότητα ευκαιριών,

προσβασιμότητα και συμμετοχή όλων των μαθητών στη μαθησιακή

διαδικασία.

Ιδιαίτερη έμφαση δόθηκε στις διακρίσεις μεταξύ των όρων &quot;ένταξη&quot; (inclusion),

&quot;διαφορετικότητα&quot; (diversity) και &quot;διαφοροποίηση&quot; (differentiation), με στόχο

την κατανόηση της θεωρητικής βάσης αλλά και της πρακτικής εφαρμογής τους

στην εκπαιδευτική καθημερινότητα. Η προσέγγιση ήταν βιωματική, με

παραδείγματα από τάξεις εκπαιδευτικών διαφόρων βαθμίδων και χωρών, που

συνέβαλαν στη συγκριτική ανάλυση και την ανταλλαγή εμπειριών.

Στη συνέχεια, εξετάστηκε ο ρόλος του σχολικού περιβάλλοντος στην

υποστήριξη όλων των μαθητών:

 Πώς μπορεί η διαμόρφωση του φυσικού χώρου και της τάξης να

ενισχύσει τη συμμετοχή,

 πώς η συναισθηματική ασφάλεια και η καλλιέργεια θετικών σχέσεων

εκπαιδευτικού-μαθητών επηρεάζει τη συμπερίληψη,

 και πώς ο εκπαιδευτικός μπορεί να αξιοποιήσει το περιβάλλον της

τάξης για διαφοροποίηση στη διδασκαλία, σύμφωνα με τη θεωρία της

Carol Ann Tomlinson.

Η ημέρα αποτέλεσε μια πολύτιμη βάση για τις επόμενες ενότητες, δίνοντάς

μας θεωρητικά εργαλεία και προκλήσεις προς αναστοχασμό, τόσο για το δικό

μας εκπαιδευτικό πλαίσιο όσο και για τη βελτίωση των πρακτικών που

χρησιμοποιούμε στην τάξη.

# data[].attributes.headline
Εμπειρικές Δραστηριότητες Συμπερίληψης – Από τη Θεωρία στην Πράξη

# data[].attributes.subject
Εμπειρικές Δραστηριότητες Συμπερίληψης – Από τη Θεωρία στην Πράξη

# data[].attributes.body
Η τρίτη ημέρα του προγράμματος ήταν ιδιαίτερα βιωματική και αφιερώθηκε

στην πρακτική εφαρμογή μεθόδων που ενισχύουν τη συμμετοχή όλων των

εκπαιδευομένων, ανεξαρτήτως εθνικότητας ή γλωσσικού υποβάθρου,

γνωστικών διαφορών ή κοινωνικών περιορισμών.

Μία από τις πρώτες δραστηριότητες περιλάμβανε μια δημιουργική

προσέγγιση μέσω της “bucket list”: ο κάθε συμμετέχων έγραψε σε ένα χαρτί

πέντε πράγματα που θα ήθελε να ζήσει ή να πετύχει στη ζωή του. Η

υπεύθυνη εκπαιδεύτρια διάβαζε τις επιθυμίες αυτές και οι υπόλοιποι

προσπαθούσαν να μαντέψουν ποιος τις είχε γράψει. Μέσα από αυτή την

άσκηση αναδείχθηκαν οι προσωπικές αξίες και τα όνειρα των συμμετεχόντων,

ενισχύοντας τη διαπροσωπική σύνδεση και την ενσυναίσθηση, που

αποτελούν θεμέλια για μια κουλτούρα συμπερίληψης.

Στη συνέχεια, μεταφερθήκαμε στο κοντινό δημοτικό πάρκο, όπου

συμμετείχαμε σε εξωτερική δραστηριότητα τύπου “σπασμένο τηλέφωνο”, με προσθήκη σωματικών κινήσεων και μιμήσεων. Η εν λόγω δραστηριότητα είχε στόχο την καλλιέργεια της μη λεκτικής επικοινωνίας, την ενίσχυση της

παρατηρητικότητας και της συνεργασίας, αλλά και την αναγνώριση διαφορετικών τρόπων μάθησης πέρα από τη γλωσσική επάρκεια. Ήταν μία υπενθύμιση ότι η ένταξη μπορεί να επιτευχθεί και με μέσα πέρα από τις λέξεις, αξιοποιώντας το σώμα, τον ρυθμό, το παιχνίδι και τη φαντασία. Το απόγευμα πραγματοποιήθηκε εκπαιδευτική επίσκεψη στο Πριγκιπάτο του Μονακό, όπου είχαμε την ευκαιρία να επισκεφτούμε το εντυπωσιακό

Ωκεανογραφικό Μουσείο του Μονακό. Το μουσείο, το οποίο ιδρύθηκε το 1910

από τον πρίγκιπα Αλβέρτο Α’, αποτελεί έναν από τους κορυφαίους ευρωπαϊκούς θεσμούς στην έρευνα και προβολή της θαλάσσιας βιοποικιλότητας. Με εκθέματα που περιλαμβάνουν από εντυπωσιακά ενυδρεία έως σκελετούς φαλαινών και σπάνια θαλάσσια είδη, προσέφερε μια

εκπαιδευτική εμπειρία που συνδύαζε επιστήμη, περιβαλλοντική

ευαισθητοποίηση και πολιτισμό.

# data[].attributes.headline
Ψηφιακά Εργαλεία και Συνεργατική Μάθηση

# data[].attributes.subject
Ψηφιακά Εργαλεία και Συνεργατική Μάθηση

# data[].attributes.body
Η τέταρτη ημέρα επικεντρώθηκε στη χρήση ψηφιακών εργαλείων και τεχνικών

συνεργατικής μάθησης, με στόχο τη δημιουργία ενός εκπαιδευτικού

περιβάλλοντος που προάγει τη συμμετοχή όλων των μαθητών. Ξεκινήσαμε με

ανάλυση και συζήτηση βασικών εννοιών του προγράμματος, δίνοντας έμφαση

σε μεθόδους διαφοροποίησης και υποστήριξης των μαθητών μέσω

τεχνολογίας.

Στη συνέχεια, οι συμμετέχοντες χωρίστηκαν σε τρεις μικρές ομάδες, στις

οποίες ορίστηκε υπεύθυνος κάποιος από τους συμμετέχοντες και παρουσίασε

ένα ψηφιακό εργαλείο που χρησιμοποιεί στην τάξη του:

Η πρώτη ομάδα παρουσίασε το Webnode, ένα εύχρηστο εργαλείο για

τη δημιουργία ιστοσελίδων που μπορεί να αξιοποιηθεί από μαθητές και

εκπαιδευτικούς για τη δημιουργία ιστοσελίδων.

Η δεύτερη ομάδα εργάστηκε πάνω στο Quizlet, μια διαδραστική

πλατφόρμα με δυνατότητα δημιουργίας flashcards, κουίζ και παιχνιδιών

μάθησης, ιδιαίτερα χρήσιμη για την απομνημόνευση όρων, ορολογίας

και γλωσσικού υλικού.

Η τρίτη ομάδα παρουσίασε το Scratch, μια οπτική γλώσσα προγραμματισμού για παιδιά και αρχάριους, η οποία ενισχύει τη

δημιουργικότητα, τη συνεργασία και την επίλυση προβλημάτων μέσω

διαδραστικών project και ιστοριών.

Η ενασχόληση με τα παραπάνω εργαλεία πραγματοποιήθηκε με τρόπο

πρακτικό, δίνοντας μας τη δυνατότητα να τα χρησιμοποιήσουμε άμεσα σε

μικρές εφαρμογές και να φανταστούμε τρόπους με τους οποίους μπορούν να

ενσωματωθούν στις δικές μας διδακτικές πρακτικές.

Η ημέρα έκλεισε με συζήτηση για τη συμβολή των ψηφιακών εργαλείων στην

καλλιέργεια της συνεργασίας, της δημιουργικότητας και της κριτικής σκέψης, ειδικά σε μαθησιακά περιβάλλοντα με ετερογενή πληθυσμό.

# data[].attributes.headline
Εφαρμογή Συμπεριληπτικής Διδασκαλίας – Σχεδιασμός Μαθημάτων

# data[].attributes.subject
Εφαρμογή Συμπεριληπτικής Διδασκαλίας – Σχεδιασμός Μαθημάτων

# data[].attributes.body
Η πέμπτη ημέρα επικεντρώθηκε στον σχεδιασμό και την παρουσίαση

μαθησιακών δραστηριοτήτων με συμπεριληπτικό χαρακτήρα, αξιοποιώντας

όσα είχαμε διδαχθεί τις προηγούμενες ημέρες. Οι συμμετέχοντες χωρίστηκαν

σε ομάδες εργασίας και κλήθηκαν να επιλέξουν ένα βιβλίο, το οποίο θα

παρουσίαζαν στην τάξη, ενσωματώνοντας στρατηγικές ενίσχυσης της ένταξης.

Η ομάδα μας, αποτελούμενη από τους δύο εκπαιδευτικούς του Σχολείου

Δεύτερης Ευκαιρίας Μυτιλήνης και τον Steven, συνάδελφο από την Ιρλανδία,

επέλεξε το βιβλίο &quot;Why Greeks Built Temples&quot; ως βάση της δραστηριότητας.

Κατά τον σχεδιασμό της δραστηριότητας, εφαρμόστηκαν οι εξής τεχνικές:

 Κατανόηση λέξεων-κλειδιών και δημιουργία γλωσσαρίου για την

υποστήριξη μη εξοικειωμένων μαθητών,

 χρήση εικόνων και οπτικών βοηθημάτων για την καλύτερη κατανόηση

του περιεχομένου,

 σχεδιασμός τεστ αξιολόγησης γνώσεων με διαφοροποιημένες

ερωτήσεις, και τέλος, δημιουργία πρωτότυπου τραγουδιού με τίτλο "Why Greeks Built Temples¨ το οποίο συνέθεσε η ομάδα μας με τη βοήθεια του

εργαλείου τεχνητής νοημοσύνης Suno AI.

Η δραστηριότητα παρουσίασε έντονα στοιχεία διαθεματικότητας, συνδέοντας

την ιστορία με τη γλώσσα, την τεχνολογία και τη μουσική, με τελικό στόχο την

ενεργοποίηση όλων των αισθήσεων και τη συμμετοχή κάθε τύπου μαθητή. Η

ανταπόκριση των υπολοίπων συμμετεχόντων ήταν ενθουσιώδης, καθώς

αναδείχθηκε η σημασία της δημιουργικότητας και της συνεργασίας στην υπηρεσία της ένταξης.

# data[].attributes.headline
Πολιτισμική Εμβάθυνση – Τοπικές Γεύσεις και Συμμετοχική

# data[].attributes.subject
Πολιτισμική Εμβάθυνση – Τοπικές Γεύσεις και Συμμετοχική

# data[].attributes.body
Η τελευταία ημέρα του προγράμματος ήταν αφιερωμένη στην πολιτισμική

εμπειρία και ανταλλαγή, μέσα από τη βιωματική επαφή με την τοπική κουζίνα

και τις παραδόσεις της Νίκαιας. Επισκεφθήκαμε την παραδοσιακή αγορά της πόλης, όπου περιηγηθήκαμε στους πάγκους και γνωρίσαμε από κοντά την

καθημερινότητα και τη γαστρονομική κουλτούρα της περιοχής.

Στην αγορά πέρα από τα προϊόντα διατροφής, ξεχώριζαν οι πάγκοι με τοπικά

λουλούδια, όπως λεβάντες, γιασεμιά και μιμόζες, τα οποία αποτελούν

χαρακτηριστικό στοιχείο της μεσογειακής ταυτότητας της Κυανής Ακτής. Η

έντονη παρουσία αυτών των λουλουδιών, τόσο σε φρέσκια μορφή όσο και ως

αποξηραμένα ή αιθέρια έλαια, προσέδιδε στην αγορά μια ζωντανή διάσταση.

Κατά τη διάρκεια της ξενάγησης, είχαμε την ευκαιρία να δοκιμάσουμε

αυθεντικές τοπικές λιχουδιές, όπως:

 Socca (παραδοσιακή κρέπα με βάση το ρεβίθι),

 Tourte de blettes (γλυκιά πίτα με σέσκουλα και κουκουνάρι),

 Pissaladière (αλμυρή τάρτα με κρεμμύδια, ελιές και αντζούγιες),

 καθώς και τοπικά τυριά όπως το Tomme de Provence και ελιές από την

ευρύτερη περιοχή.

Επισκεφθήκαμε επίσης ένα τοπικό κατάστημα με προϊόντα ελαιολάδου και

ξιδιού, όπου πραγματοποιήθηκε γευσιγνωσία. Εκεί, γνωρίσαμε τις διάφορες

ετικέτες ξιδιού και ελαιολάδου του καταστήματος, τις αρωματικές εντάσεις και τους συνδυασμούς τους με διαφορετικά πιάτα.

Η εμπειρία αυτή δεν αποτέλεσε απλώς μια γαστρονομική έξοδο, αλλά ένα

παράδειγμα πολιτισμικής συμμετοχής, δίνοντας έμφαση στη σημασία της

κουζίνας ως φορέα πολιτισμού, ταυτότητας και διαπολιτισμικού χαρακτήρα

# data[].attributes.headline
Αναχώρηση για Νίκαια!

# data[].attributes.subject
Αναχώρηση για Νίκαια!

# data[].attributes.body
Αναχώρηση των εκπαιδευτών του ΣΔΕ Μυτιλήνης για Νίκαια Γαλλίας απο το αεροδρόμιο της Μυτιλήνης. Το εκπαιδευτικό ταξίδι ξεκινά!

# data[].attributes.headline
Επιστροφή απο Νίκαια για Μυτιλήνη.

# data[].attributes.subject
Επιστροφή απο Νίκαια για Μυτιλήνη.

# data[].attributes.body
Η επιστροφή από το ταξίδι μας βρήκε γεμάτους πολύτιμες εμπειρίες, νέες γνώσεις και έμπνευση. Η επαφή με συναδέλφους από όλη την Ευρώπη, η ανταλλαγή καλών πρακτικών, οι βιωματικές δραστηριότητες και οι πολιτισμικές εμπειρίες, μας εμπλούτισαν επαγγελματικά και προσωπικά. Επιστρέφουμε με φρέσκες ιδέες, ανανεωμένη διάθεση και ισχυρότερη δέσμευση να προάγουμε τη συμπερίληψη και τη δημιουργικότητα στις τάξεις μας